b"\n_START_ARTICLE_\nG\xc3\xa9rard Tichy\n_START_SECTION_\nBiografia\n_START_PARAGRAPH_\nEra fill d'un metge i va treballar com a artista fins que fou reclutat per primer cop pel Reichsarbeitsdienst. Despr\xc3\xa9s es va allistar a la Wehrmacht i va servir com a soldat d'infanteria a Fran\xc3\xa7a i Pol\xc3\xb2nia abans de ser destinat al front Oriental de la Segona Guerra Mundial. Al final de la guerra era tinent a Als\xc3\xa0cia. Fou internat en un camp de presoners a Bordeus, d'on es va escapar el nadal de 1946. Fou atrapat i internat a Dax, d'on es va escapar novament i va fugir fins a Hendaia. D'all\xc3\xad travess\xc3\xa0 la frontera pel riu Bidasoa i fou detingut per la policia espanyola. Tres mesos m\xc3\xa9s tard fou alliberat, es va establir a Sant Sebasti\xc3\xa0 i despr\xc3\xa9s a Madrid, on va treballar de cambrer._NEWLINE_All\xc3\xad va contactar amb el c\xc3\xa0mera Hans Scheib, qui el va proposar al director Eusebio Fern\xc3\xa1ndez Ardav\xc3\xadn, qui buscava un actor alemany per la seva pel\xc2\xb7l\xc3\xadcula Neutralidad (1949). A partir de llavors va treballar en nombroses pel\xc2\xb7l\xc3\xadcules espanyoles fent papers d'acci\xc3\xb3, i durant els anys seixanta va participar en coproduccions internacionals rodades a Espanya com El Cid i Rei de reis (1961) i Doctor Zhivago (1965)_NEWLINE_Va tornar algunes vegades a Alemanya, on el 1952 va rodar Cuba Cubana amb l'actriu sueca Zarah Leander i la com\xc3\xa8dia televisiva televisi\xc3\xb3 Giuditta \xe2\x80\x93 Freunde das Leben ist lebenswert , aix\xc3\xad com algunes obres de teatre al Hamburger Kammerspiele el 1959."